  Наталья Тетерина Трос нылпиё семьяослэн инлыксы сярысь катэз кутӥзы Удмуртиын. Со сярысь 11-тӥ толсуре элькунысь Кун Кенешлэн укмысэтӥ сессиезлэн кыкетӥ люкаськоназ тодмо луиз. Удмурт Элькунын трос нылпиё семьялэн инлыкез сярысь катӵектосэз кутон обществолэн улоназ трос нылпиё семьялэсь мерлыко интызэ будэтоз, семьяен герӟаськем эрикрадэз радъянын лулпушлыко инъетсэ юнматоз Надежда Михайлова, Удмуртиысь Кун Кенешлэн тӧроезлэн воштӥсезКатӵектосэз огдыре кык лыдӟемен кутӥзы. Сое «трос нылпиё семья» валатонэз юнматон ужпумен кылдытӥзы. Кызьы пусйиз Надежда Михайлова, азьвыл со улосвыл но, федерал но ёзын юнматымтэ вал. Со сяна, катъя сюрпиос но сюрнылъёс трос нылпиё семьяе пырто. Та дырозь ужкагазъёсын соос семьялэн ёзчиосыз шуыса пусъемын ӧй вал. Нош семья кодексъя, быдэ вуэм беразы со пиналъёс сюратайзэс но сюранайзэс сюдыны-вордыны кулэ. Тодэ вайытом, 11-тӥ толсуре Кун Кенешлэн сессияз йылпумъясь лыдӟонын 2019-тӥ арлы бюджетлэсь ӵектоссэ кутӥзы. Тегъёс: Политика Мерлык Ижкар Удмуртия пиналъёс семья  